ธนชาตลุยทาร์เก็ตฟันด์รับตลาดหุ้นสดใส
บลจ.ธนชาต มองภาพรวมตลาดหุ้นไทยยังดี ลุยกองทุนสไตล์ “ทาร์เก็ตฟันด์” ตอบโจทย์ตรงใจผู้ลงทุน
30 พ.ค. 2556

บลจ.ธนชาต มองภาพรวมตลาดหุ้นไทยยังดี ลุยกองทุนสไตล์ “ทาร์เก็ตฟันด์” ตอบโจทย์ตรงใจผู้ลงทุน
นายบุญชัย เกียรติธนาวิทย์ กรรมการผู้จัดการ บริษัทหลักทรัพย์จัดการกองทุน ธนชาต  เปิดเผยว่า ธนชาตพบว่าผู้ลงทุนต้องการมีส่วนลงทุนในหุ้นไทย แต่ต้องการกำไรกลับไปเป็นรอบๆ ลักษณะของกองทุนที่ตอบโจทย์ผู้ลงทุนก็คือ กองทุนสไตล์ “ทาร์เก็ตฟันด์” ซึ่งตั้งแต่ปลายปีที่แล้ว บลจ.ธนชาต ทยอยออกกองทุนประเภทนี้มาให้ผู้ลงทุนอย่างต่อเนื่อง รวม 8 กองทุน และสามารถบริหารได้ผลตอบแทนตามเป้าหมาย 7-8% คืนเงินให้ผู้ลงทุนไปแล้ว 6 กอง ในระยะเวลาตั้งแต่ 5 สัปดาห์ถึงประมาณ 3 เดือน แล้วแต่จังหวะตลาด และล่าสุดในปลายเดือนพฤษภาคม กองทุนเปิดธนชาตชาเลนจ์ 10 (T-Challenge10) บริหารได้ผลตอบแทนตามเป้าหมาย 8% แล้วในเวลาเพียง 6 สัปดาห์ 
นายบุญชัย กล่าวเสริมว่า บลจ.ธนชาต ยังมีมุมมองเป็นบวกต่อตลาดหุ้นไทย คาดตลาดหุ้นไทยมีโอกาสปรับตัวสูงขึ้นอย่างต่อเนื่อง ถึงแม้จะมีความผันผวนอยู่บ้างจากการชะลอตัวการลงทุนเพื่อรอดูความชัดเจนของมาตรการควบคุมการแข็งค่าเงินบาท แต่ตลาดจะได้รับผลบวกจากกำไรของบริษัทจดทะเบียนที่คาดว่าจะเติบโต 17% ในปี 2556 และเติบโต 11% ในปี 2557 คาดการณ์เป้าหมายดัชนีตลาดหลักทรัพย์ปี 2557 อยู่ที่ 1,740 จุด ณ ระดับ P/E 14 เท่า อีกทั้งพื้นฐานเศรษฐกิจในประเทศที่ยังมีการเติบโตจากการบริโภค และการลงทุนจากการส่งเสริมของภาครัฐเป็นตัวสนับสนุนโดยผ่านโครงการขนาดใหญ่ต่างๆ
ทั้งนี้ บลจ.ธนชาต ออกกองทุนใหม่ คือ กองทุนเปิดธนชาตชาเลนจ์ 11 (T-Challenge11) เสนอขายครั้งเดียววันนี้ถึง 4 มิถุนายน 2556 กลยุทธ์การลงทุน มีเป้าหมายเพื่อให้บรรลุผลตอบแทน 8% ภายในระยะเวลา 1 ปี เงื่อนไขเลิกกองทุนเมื่อกองทุนมีมูลค่าหน่วยลงทุนตั้งแต่ 10.91 บาท ณ วันทำการใด
กลยุทธ์การลงทุนของกองทุนเปิดธนชาตชาเลนจ์ 11 (T-Challenge 11) ซึ่งเป็นกองทุนผสม จึงสามารถรอจังหวะตลาดเพื่อลงทุนในหุ้นได้ ในส่วนของหุ้นจะเน้นลงทุนในหุ้นที่มีศักยภาพในการเติบโตสูง ผู้จัดการกองทุนจะพิจารณาลงทุนในหุ้นปัจจัยพื้นฐานดี มีประวัติหรือประเมินว่ามีโอกาสที่จะมีอัตราการเจริญเติบโตของกำไร 10% ต่อปีขึ้นไป หรือมีกระแสเงินสดพอพียง หรือมีการจ่ายเงินปันผลอย่างสม่ำเสมอ โดยกลุ่มธุรกิจที่มีความน่าสนใจลงทุน เช่น กลุ่มธนาคาร กลุ่มเทคโนโลยีสารสนเทศ และการสื่อสารกลุ่มพาณิชย์ กลุ่มวัสดุก่อสร้าง และกลุ่มพัฒนาอสังหาริมทรัพย์
กองทุนเปิดธนชาตชาเลนจ์ 11 (T-Challenge11) เป็นกองทุนรวมผสม ลงทุนขั้นต่ำเพียง 1,000 บาท สอบถามข้อมูลเพิ่มเติมพร้อมขอรับหนังสือชี้ชวนได้ในวันและเวลาทำการเสนอขายที่ บลจ.ธนชาต โทรศัพท์ 0-2126-8399 กด 0 หรือธนาคารธนชาต จำกัด (มหาชน) ทุกสาขา โทร 1770 หรือผู้สนับสนุนการขายหรือรับซื้อคืนหน่วยลงทุนที่ บลจ.ธนชาต แต่งตั้ง www.thanachartfund.com